CELEX: 32011R1215
Language: lt
Date: 2011-11-24 00:00:00
Title: 2011 m. lapkričio 24 d. Tarybos reglamentas (ES) Nr. 1215/2011, kuriuo iš dalies keičiamas Tarybos reglamentas (EB) Nr. 131/2004 dėl specialių ribojančių priemonių taikymo Sudano atžvilgiu

25.11.2011   
            
            
               LT
            
            
               Europos Sąjungos oficialusis leidinys
            
            
               L 310/1
            
         TARYBOS REGLAMENTAS (ES) Nr. 1215/2011
   2011 m. lapkričio 24 d.
   kuriuo iš dalies keičiamas Tarybos reglamentas (EB) Nr. 131/2004 dėl specialių ribojančių priemonių taikymo Sudano atžvilgiu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnio 1 dalį,
   atsižvelgdama į 2011 m. liepos 18 d. Tarybos sprendimą 2011/423/BUSP dėl ribojamųjų priemonių Sudanui ir Pietų Sudanui, kuriuo panaikinama Bendroji pozicija 2005/411/BUSP (1), priimtą pagal Europos Sąjungos sutarties V antraštinės dalies 2 skyrių,
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               2005 m. gegužės 30 d. Taryba priėmė Bendrąją poziciją 2005/411/BUSP (2) dėl ribojančių priemonių Sudanui;
            
         
               (2)
            
            
               2011 m. liepos 18 d. Taryba priėmė sprendimą 2011/423/BUSP dėl ribojamųjų priemonių Sudanui ir Pietų Sudanui, kuriuo panaikinama Bendroji pozicija 2005/411/BUSP. Sprendimu 2011/423/BUSP iš dalies pakeista panaikintoje Bendrojoje pozicijoje 2005/411/BUSP nustatytų ribojamųjų priemonių taikymo sritis;
            
         
               (3)
            
            
               todėl reikėtų atitinkamai iš dalies pakeisti Tarybos reglamentą (EB) Nr. 131/2004 (3);
            
         
               (4)
            
            
               siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant jį paskelbus,
            
         PRIĖMĖ ŠĮ REGLAMENTĄ:
   1 straipsnis
   Tarybos reglamentas (EB) Nr. 131/2004 iš dalies keičiamas taip:
   
               1)
            
            
               pavadinimas pakeičiamas taip:
            
         
               2)
            
            
               2 straipsnis pakeičiamas taip:
               „2 straipsnis
               Draudžiama:
               
                           a)
                        
                        
                           tiesiogiai ar netiesiogiai teikti techninę pagalbą, susijusią su karine veikla ir su visų rūšių ginklų bei susijusių reikmenų, įskaitant ginklus ir amuniciją, karines transporto priemones ir įrangą, sukarintą įrangą ir tų objektų atsargines dalis, tiekimu, gamyba, priežiūra ir naudojimu, bet kokiam asmeniui, subjektui ar institucijai Sudane arba Pietų Sudane arba naudoti šiose šalyse;
                        
                     
                           b)
                        
                        
                           tiesiogiai ar netiesiogiai teikti finansavimą ar finansinę pagalbą, susijusią su karine veikla, įskaitant pirmiausia subsidijas, paskolas ir eksporto kredito draudimą, kurie būtų skirti parduoti, tiekti, perduoti ar eksportuoti ginklus ir susijusius reikmenis, arba teikti susijusią techninę pagalbą bet kokiam asmeniui, subjektui ar institucijai Sudane arba Pietų Sudane arba naudoti šiose šalyse.“;
                        
                     
         
               3)
            
            
               4 straipsnio 1 dalis papildoma šiuo punktu:
               
                           „e)
                        
                        
                           saugumo sektoriaus reformos Pietų Sudane proceso rėmimu.“;
                        
                     
         
               4)
            
            
               5 straipsnis pakeičiamas taip:
               „5 straipsnis
               2 ir 3 straipsniai netaikomi apsauginiams rūbams, įskaitant neperšaunamas liemenes ir karinius šalmus, kuriuos į Sudaną arba Pietų Sudaną laikinai ir tik asmeninėms reikmėms eksportuoja Jungtinių Tautų, Sąjungos ar jos valstybių narių darbuotojai, žiniasklaidos atstovai, humanitarinės pagalbos bei plėtros darbuotojai ir susijęs personalas.“
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 24 d.
      
         
            Tarybos vardu
         
         
            Pirmininkas
         
         W. PAWLAK
      
   
   
      (1)  OL L 188, 2011 7 19, p. 20.
   
      (2)  OL L 139, 2005 6 2, p. 25.
   
      (3)  OL L 21, 2004 1 28, p. 1.